Keskustelu:Sähköjohto

message: Kuten artikkelin otsikkoon lisätyssä mallineessa jo sanotaan, sähköjohdin / sähköjohde, joka ohjaa tälle sivulle, ei välttämättä ole kaapeli. Artikkeli olisi syytä jakaa en-wikin mukaan ks en:electrical conductor ja en:wire.
Tätä voisi täsmentää, että sähköjohdin ei ole sama asia kuin sähköjohde. Johde on aine, johdin sähkövirran kuljettamiseen tehty lanka tai kaapeli. Johdin on tietysti valmistettava johteesta. Mutta johteita ovat kaikki metallit, ja niitähän käytetään suurin määrin aivan muuhunkin kuin sähkönjohtimiksi. Joskus niiden sähkönjohtavuudesta saattaa olla haittaakin (esimerkiksi jos tulee oikosulku). 
Aiheesta johde tai sähkönjohde olisikin syytä tehdä erillinen artikkeli, joka käsittelee nimenomaan materiaalien ominaisuutta, ei niiden käyttöä virtapiireissä. Nyt ne ovat vain tänne viittaavia ohjaussivuja. Mikäli erillisen artikkelin kirjoittamista joudutaan vielä odottelemaan, väliaikaisesti nuo ohjaussivut voisi kääntää viittaamaan vaikkapa sivulle sähkönjohtavuus. -19. tammikuuta 2009 kello 12.28 (EET) Kommentin jätti KLS (keskustelu – muokkaukset).
replies: text: Näin on nyt tehtykin. -KLS 21. tammikuuta 2009 kello 08.49 (EET)

message: Nyt tämä on liitetty verkkojohtoon "Power cord". Ei toimi näinkään.
Aikaisemmin "wire" oli aikas hyvä linkitys, mutta muutamasta kielestä alkoi tulla aivan kummaa juttua. Mites tämä sotku setvittäis suhteessa muihin kieliin. Yhteen sopivaan kun linkität, sieltä tuuppaa "täyspaketti" kaupanpäälle kaikkea enemmän ja vähemmän sopivaa. Tätäkin artikkelia on siirretty sähköjohdin ja sähköjohto nimelle... 
Erikseen meillä on artikkeli sähköjohde. --Aulis Eskola (keskustelu) 19. helmikuuta 2013 kello 00.19 (EET)
thread_title:  Kielilinkit ja artikkelin nimi ja tiedon jäsentely ja muu sotku 

message: Tuossa oli kyselty lähdepyynnössä, miksi kaapeli on aina moninapaista. Ei niin väitetäkään ja on esim. maadoituskaapeleita, jotka ovat yksinapaisia. Mutta moninapaisia johdinrakenteita (monta johtoa vaipan sisällä) tavataan kutsua nimellä "kaapeli". Katso myös kaapeli - sanalla on vielä muitakin merkityksiä.
"Piuha" sanaa on käytetty korostamaan, että puhutaan eristetystä johtimesta, katso Kaapelien ja piuhojen merkintästandardi, SESKO. --Aulis Eskola (keskustelu) 1. huhtikuuta 2014 kello 21.25 (EEST)
thread_title:  Johdin, piuha ja kaapeli 

message: Ottamatta mitenkään huomiota edelliseen pöhinään, havaitsin että artikkelissa ei ole puhetta yksi - tai - monisäikeisyydestä johon voisi myös viitata hyppylanka- artikkelissa. --Aguilus (keskustelu) 13. tammikuuta 2023 kello 12.10 (EET)
thread_title:  Säikeisyys 

message: Mielestäni muokkaus  ei ollut kokonaaan huono. Nuo taulukot ovat aika epätietosanakirjamaisia, enkä pysty kuvittelemaan käyttäjäryhmää, joka niitä tarvitsisi. Toivottavasti ainakaan kukaan ammattilainen ei hae asennuksiinsa tietoa Wikipediasta. Mielestäni taulukkoa parempi olisi maininta siitä että tällaisia luokituksia on määritelty standardissa, ja että ne riippuvat materiaalista, asennuskohteesta ja johtimen poikkipinta-alasta tietyllä tavalla, ja antaa lähde josta tarkemmat tiedot saa. --Jähmefyysikko (keskustelu) 14. tammikuuta 2023 kello 15.14 (EET)
replies: text: Siis "kuormitettavuus".

text: Tämä on johtimien aivan keskeisimpiä teknisiä ominaisuuksia. Edeltävä kokonaan poistaminen ei ole perusteltua, mutta muokkaaminen kyllä. Johdinmateriaali tuossa oli esitettykin, mutta johdimen eristemateriaaleja pitäis käsitellä - etenkin erilaisissa lämpötiloissa ja muissa olosuhteissa... --Aulis Eskola (keskustelu) 14. tammikuuta 2023 kello 16.11 (EET)
thread_title:  Koot ja kuormittavuus